| ITEM DE ALTARIBUS IN NOMINE SANCTE ET INDIUIDUE TRINITATIS PATRIS ET FILII ET SPIRITUS SANCTI AMEN | Ego Manasses licet indignus gratia Remorum archiepiscopus , uniuersis sancte ac catholice ecclesie filiis sic uiuere in presenti nequam seculo ut coheredes Christi fieri mercantur in futuro . Cum ad pontificale culmen dispensatione quisque preordinante diuina promouetur tota et industria laborandum et utraque manu pro dextera utendum est , ne gratia Dei in uacuum recepta , collatis sibi celitus abutatur donis uidelicet ne susceptum omnis humilitatis in fastum conuertat elationis , sed dum et illicite actionis offensam redimendi tempus indulgetur , ita cure pastoralis officium sedulus administret , quatinus cum horrende discussionis examen archangeli eum tuba excitauerit pertrahendum cum bonorum operum emolumento bonos ac malos pro qualitate meritorum remuneranti securus occurat ; cerus et enim docemur argumentis pro ut gessit in die Domini quemque recepturum et ut apostolica uox intonuit si quis edificauerit aurum , argentum , lapides preciosos , ligna fenum , stipulam , uniuscuiusque opus in terribuendo manifestum erit . Igitur cum sacerdotii et dispensationis nostre exigat ordo , dispsa colligere , collecta ordinare , ordinata in statuo suo queque solidare placuit nobis altaria quorum subtus annotata sunt nomina ecclesie Sancti Nichasii firmamento impersonali concedere quorum quedam nos ecclesie memorate contulimus , quedam uero predecessorum nostrorum uenerabilis memorie domni uidelicet Geruasii ac successoris eius , domni Rainoldi archiepiscoporum , magnificentia legitur contulisse . Tantorum itaque patrum preuiis eruditus exemplis , ne et nostre liberalitatis martiris ecclesia gloriosissimi expers haberetur , subscripta ei altaria , iure impersonali perpetualiter possidenda conferimus altare de Sancto Leodegario ; altare de Uillari ; altare de Perniaco ; altare de Bielma cum ecclesia quam de manu cuiusdam militis difficulter emancipatam , ita prefate ecclesie Beati Nichasii concessimus ut inde Remensis ecclesie thesaurario solidi XII laudunensis monete quotannis a fratribus loci illius persoluantur et si ibidem aliquid reintegrandum fuerit ab eisdem reintegretur . Concedimus etiam , sepedicte ecclesie , impersonaliter : altare de Nogento cum ecclesia ; altare de Donno Troiano ; altare de Hundiliaca Curte cum ecclesia ; altare de Pauli Curte ; altare Sancti Syxti ; altare de Sancto Hylario cum ecclesia ; altare de TramereioI ; altare de Rodulfi Curte ; altare de Romuldi Curte ; altare de Ruueriaco ; altare de Sancti Germani Monte K . Laudamus etiam , atque eidem ecclesie auctoritate nostra , tenendas confirmamus terras arabiles et uineas et a Geruasio archiepiscopo datas uel emptas circa ciuitatem pluribus in locis : Mureniaci terram Richardi sufficientem uni carruce ; in Castellione , uineas terramque sittorum uel pictorum cum uinaticis et iusticia et banno et ipsarum decimis ; in monte Alsonis uineas ; in Uillari Asinorum terram arabilem . Si quis autem contra hanc nostre auctoritatis paginam obuius uenire presumpserit , hunc agremio matris ecclesie sequestramus et a corpore et sanguine Domini donec resipiscat alienum fore uideamus . Ceterum ut huius concessionis scedula nulla prolixitate temporis aireatur L sollempniter eam testamento et inconuulse firmitatis munimine sigilloque nostro impressioni probabiliumque personarum signis et testimoniis roborari precepimus : Signum Geruasii archidiaconi ; S . Manasse archidiaconi ; S . Rodulfi 69 prepositi ; S . Ioffridi decani ; S . Richeri cantoris ; S . Eliberti , Odalrici , Lamberti presbyterorum ; S . Gerardi , Odalrici , Richardi diaconorum ; S . Isembardi , Bartholomei , Nicholai subdiaconorum . Actum Remis , anno Incarnatione Uerbi Millesimo C ° II ° , Indictione XI ° ; regnante Philippo Francorum rege anno XXXUIIIIo , archiepiscopatus domini Manasse UIII ° ; Fulcradus cancellarius scripsit et subscripsit .